title: Vykonávacie nariadenie Komisie (EÚ) č. 1278/2014 z  1. decembra 2014 , ktorým sa menia nariadenia (ES) č. 967/2006, (ES) č. 828/2009, (ES) č. 891/2009 a vykonávacie nariadenie (EÚ) č. 75/2013

text:
               2.12.2014

               SK

               Úradný vestník Európskej únie

               L 346/26

         VYKONÁVACIE NARIADENIE KOMISIE (EÚ) č. 1278/2014
   z 1. decembra 2014,
   ktorým sa menia nariadenia (ES) č. 967/2006, (ES) č. 828/2009, (ES) č. 891/2009 a vykonávacie nariadenie (EÚ) č. 75/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 144 písm. c) a j), článok 178 písm. b), f) a h), článok 180, článok 182 ods. 4 a článok 192 ods. 5,
   keďže:

               (1)

               V nariadení (EÚ) č. 1308/2013 sa stanovuje predĺženie režimu kvót na cukor do 30. septembra 2017 a zavádzajú sa zmeny tohto režimu. Preto je potrebné prispôsobiť niektoré nariadenia upravujúce sektor cukru.

               (2)

               V záujme jasnosti je potrebné zmeniť článok 4 ods. 1 písm. a) nariadenia Komisie (ES) č. 967/2006 (2) tak, aby presne zodpovedal článku 140 ods. 1 písm. b) nariadenia (EÚ) č. 1308/2013, v ktorom sa stanovuje, že priemyselný cukor, priemyselná izoglukóza alebo priemyselný inulín musia byť používateľovi dodané najneskôr 30. novembra nasledujúceho hospodárskeho roka.

               (3)

               V nariadení (ES) č. 967/2006 sa stanovujú lehoty, ktoré musia členské štáty dodržať, keď Komisii oznamujú množstvá prenesené podnikmi v súlade s článkom 141 nariadenia (EÚ) č. 1308/2013. Vzhľadom na nové termíny, ktoré musia podniky dodržať pri oznamovaní členským štátom, stanovené v uvedenom článku, je potrebné zodpovedajúcim spôsobom upraviť lehoty stanovené v článku 17 nariadenia (ES) č. 967/2006.

               (4)

               V nariadení Komisie (ES) č. 828/2009 (3) sa stanovujú pravidlá dovozu výrobkov z cukru položky colného sadzobníka 1701 v rámci preferenčných dohôd až do hospodárskeho roku 2014/2015. V článku 4 ods. 4 uvedeného nariadenia sa stanovuje zoznam dokumentov, ktoré sa prikladajú k žiadostiam o dovozné povolenia a stanovuje sa, že vývozné povolenia sa môžu nahradiť overenými kópiami. Vzhľadom na technický pokrok a s cieľom zjednodušiť postupy by sa mal za určitých podmienok povoliť elektronický prenos vývozných povolení.

               (5)

               Berúc do úvahy, že dovoz v rámci určitých preferenčných režimov nepodlieha obmedzenému množstvu kvóty, je vhodné zjednodušiť colné postupy tým, že sa v povoleniach na preferenčný dovoz cukru povolí zvyčajná miera tolerancie vo výške maximálne 5 %.

               (6)

               Nariadením Komisie (EÚ) č. 1006/2011 (4) sa zmenilo nariadenie Rady (EHS) č. 2658/87 (5) tak, že sa zmenili niektoré číselné znaky KN uplatniteľné na cukor. Nové číselné znaky KN už boli pridelené výrobkom, na ktoré sa vzťahuje nariadenie (ES) č. 828/2009 a nariadenie Komisie (ES) č. 891/2009 (6) a ktoré colné orgány členských štátov už využívajú v praxi. Preto je potrebná technická úprava číselných znakov KN uvedených v daných nariadeniach.

               (7)

               V rámci vnútorných pracovných postupov a vzťahov s orgánmi zúčastnenými na spoločnej poľnohospodárskej politike Komisia vypracovala informačný systém, ktorý umožňuje elektronické spravovanie dokumentov a postupov. Usudzuje sa, že oznamovacie povinnosti stanovené v nariadení (ES) č. 828/2009 možno splniť prostredníctvom uvedeného systému v súlade s nariadením Komisie (ES) č. 792/2009 (7).

               (8)

               Vzhľadom na trhové podmienky a predpovede platné v danom čase sa vo vykonávacom nariadení Komisie (EÚ) č. 75/2013 (8) stanovuje neuplatňovanie dodatočných dovozných ciel na niektoré výrobky v sektore cukru do konca hospodárskeho roka 2014/2015. Vzhľadom na predĺženie režimu kvót na cukor a vzhľadom na to, že prognózy na trhu sa podstatne nemenia do ukončenia režimu kvót, neuplatňovanie dodatočných dovozných ciel na uvedené výrobky v sektore cukru by sa malo predĺžiť do 30. septembra 2017.

               (9)

               Nariadenia (ES) č. 967/2006, (ES) č. 828/2009, (ES) č. 891/2009 a vykonávacie nariadenie (EÚ) č. 75/2013 by sa preto mali zodpovedajúcim spôsobom zmeniť.

               (10)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   Zmeny nariadenia (ES) č. 967/2006
   Nariadenie (ES) č. 967/2006 sa mení takto:

               1.

               V článku 4 ods. 1 sa písmeno a) nahrádza takto:

                           „a)

                           dodané spracovateľovi najneskôr 30. novembra nasledujúceho hospodárskeho roku, aby sa použili na výrobu výrobkov uvedených v prílohe;“

                     .

               2.

               V článku 17 sa písm. a) a b) nahrádzajú týmto:

                           „a)

                           najneskôr 15. septembra množstvá cukru z cukrovej repy, inulínového sirupu a cukru z cukrovej trstiny z bežného hospodárskeho roku určené na prenos do nasledujúceho hospodárskeho roku;“

                     .

         Článok 2
   Zmeny nariadenia (ES) č. 828/2009
   Nariadenie (ES) č. 828/2009 sa mení takto:

               1.

               Článok 4 sa mení takto:

                           a)

                           v odseku 4 sa dopĺňa tento pododsek:
                           „Ako podklad žiadostí o dovozné povolenia sa môžu namiesto originálov predložiť elektronické alebo faxové kópie vývozných povolení uvedených v písmene b) prvého pododseku alebo overených kópií uvedených v druhom pododseku za predpokladu, že originály žiadateľ pošle príslušným orgánom členských štátov v čase colného vybavenia dovozného povolenia pred colným vybavením tovaru, na ktorý sa vzťahuje dovozné povolenie vydané na základe elektronickej alebo faxovej kópie.“;

                           b)

                           v odseku 6 sa slovo „doklad“ nahrádza slovami „originál, elektronický alebo faxový doklad“;

                           c)

                           dopĺňa sa tento odsek 7:
                           „7.   Odseky 1 a 4 článku 48 nariadenia (ES) č. 376/2008 sa neuplatňujú v prípade, že množstvo cukru dovezeného podľa tohto nariadenia prekračuje maximálne o 5 % množstvo uvedené v dovoznom povolení. Dodatočné množstvo sa považuje za dovezené v rámci uvedeného povolenia“.

               2.

               Článok 8 sa mení takto:

                           a)

                           v prvom odseku sa číselný znak KN „1701 11 10“ nahrádza číselnými znakmi „1701 13 10, 1701 14 10“;

                           b)

                           v druhom odseku sa číselný znak KN „1701 11 90“ nahrádza číselnými znakmi „1701 13 90, 1701 14 90“.

               3.

               V článku 9 sa odsek 6 nahrádza takto:
               „6.   Oznámenia uvedené v tomto nariadení sa realizujú v súlade s nariadením Komisie (ES) č. 792/2009 (9).

         Článok 3
   Zmeny nariadenia (ES) č. 891/2009
   Nariadenie (ES) č. 891/2009 sa mení takto:

               1.

               V článku 13 ods. 1 sa číselný znak KN „1701 11 90“ nahrádza číselnými znakmi „1701 13 90, 1701 14 90“.

               2.

               V prílohe I časti I sa číselný znak KN „1701 11 10“ nahrádza číselnými znakmi „1701 13 10 a 1701 14 10“.

         Článok 4
   Zmena vykonávacieho nariadenia (EÚ) č. 75/2013
   V článku 1 vykonávacieho nariadenia (EÚ) č. 75/2013 sa dátum „30. septembra 2015“ nahrádza dátumom „30. septembra 2017“.
   Článok 5
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. decembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 967/2006 z 29. júna 2006, ktorým sa ustanovujú podrobné podmienky uplatňovania nariadenia Rady (ES) č. 318/2006 v súvislosti s výrobou mimo kvót v sektore cukru (Ú. v. EÚ L 176, 30.6.2006, s. 22).

      (3)  Nariadenie Komisie (ES) č. 828/2009 z 10. septembra 2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd (Ú. v. EÚ L 240, 11.9.2009, s. 14).

      (4)  Nariadenie Komisie (EÚ) č. 1006/2011 z 27. septembra 2011, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 282, 28.10.2011, s. 1).

      (5)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      (6)  Nariadenie Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (Ú. v. EÚ L 254, 26.9.2009, s. 82).

      (7)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      (8)  Vykonávacie nariadenie Komisie (EÚ) č. 75/2013 z 25. januára 2013, ktorým sa ustanovuje výnimka z nariadenia (ES) č. 951/2006, pokiaľ ide o uplatňovanie reprezentatívnych cien a výšku dodatočných dovozných ciel na niektoré výrobky v sektore cukru a ktorým sa zrušuje vykonávacie nariadenie (EÚ) č. 892/2012, ktorým sa stanovujú reprezentatívne ceny a výška dodatočných dovozných ciel na niektoré produkty v sektore cukru na hospodársky rok 2012/2013 (Ú. v. EÚ L 26, 26.1.2013, s. 19).

      (9)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).“


title: Vykonávacie nariadenie Komisie (EÚ) č. 1010/2011 z  12. októbra 2011 , ktorým sa stanovuje percento prijatia pre vydávanie vývozných povolení, ktorým sa zamietajú žiadosti o vývozné povolenia a ktorým sa pozastavuje podávanie žiadostí o vývozné povolenia na cukor a izoglukózu mimo kvóty

text:
               13.10.2011

               SK

               Úradný vestník Európskej únie

               L 268/14

         VYKONÁVACIE NARIADENIE KOMISIE (EÚ) č. 1010/2011
   z 12. októbra 2011,
   ktorým sa stanovuje percento prijatia pre vydávanie vývozných povolení, ktorým sa zamietajú žiadosti o vývozné povolenia a ktorým sa pozastavuje podávanie žiadostí o vývozné povolenia na cukor a izoglukózu mimo kvóty
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 7e v spojení s jeho článkom 9 ods. 1,
   keďže:

               (1)

               V súlade s článkom 61 prvým pododsekom písm. d) nariadenia (ES) č. 1234/2007 sa cukor, ktorý sa v priebehu hospodárskeho roka vyrobí nad kvótu uvedenú v článku 56 uvedeného nariadenia, môže vyviezť len v rozsahu množstvového limitu stanoveného Komisiou.

               (2)

               Vo vykonávacom nariadení Komisie (EÚ) č. 372/2011 z 15. apríla 2011, ktorým sa stanovuje množstevné obmedzenie na vývoz cukru a izoglukózy mimo kvóty do konca hospodárskeho roku 2011/2012 (3), sa stanovujú spomínané množstvové limity. Toto nariadenie sa bude uplatňovať až od 1. januára 2012, a preto budú množstvové limity, ktoré sa stanovili pre vývoz cukru a izoglukózy mimo kvóty do konca hospodárskeho roka 2011/2012, dostupné až od uvedeného dátumu.

               (3)

               Na hospodársky rok 2011/2012 by sa preto malo stanoviť nulové percento prijatia pre množstvá, o ktoré sa žiadalo od 3. októbra 2011 do 7. októbra 2011, a podávanie žiadostí o vývozné povolenia na cukor a izoglukózu by sa malo pozastaviť. Na hospodársky rok 2011/2012 by sa mali zamietnuť všetky žiadosti o vývozné povolenia na cukor a izoglukózu, ktoré boli podané 10., 11., 12., 13. a 14. októbra 2011,

         PRIJALA TOTO NARIADENIE:
   Článok 1
   1.   Vývozné povolenia na cukor a izoglukózu mimo kvóty na hospodársky rok 2011/2012, o ktoré sa požiadalo v období od 3. októbra 2011 do 7. októbra 2011, sa vydajú na požadované množstvá vynásobené nulovým percentom prijatia.
   2.   Na hospodársky rok 2011/2012 sa zamietajú všetky žiadosti o vývozné povolenia na cukor a izoglukózu mimo kvóty, ktoré boli podané 10., 11., 12., 13. a 14. októbra 2011.
   3.   Podávanie žiadostí o vývozné povolenia na cukor a izoglukózu mimo kvóty sa na hospodársky rok 2011/2012 pozastavuje od 17. októbra 2011 do 31. decembra 2011.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 102, 16.4.2011, s. 8.


title: Vykonávacie nariadenie Komisie (EÚ) č. 695/2011 z  19. júla 2011 o vydávaní dovozných povolení a o udeľovaní dovozných práv na žiadosti podané počas prvých siedmich dní júla 2011 v rámci colných kvót otvorených nariadením (ES) č. 616/2007 pre hydinové mäso

text:
               20.7.2011

               SK

               Úradný vestník Európskej únie

               L 189/7

         VYKONÁVACIE NARIADENIE KOMISIE (EÚ) č. 695/2011
   z 19. júla 2011
   o vydávaní dovozných povolení a o udeľovaní dovozných práv na žiadosti podané počas prvých siedmich dní júla 2011 v rámci colných kvót otvorených nariadením (ES) č. 616/2007 pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Nariadením Komisie (ES) č. 616/2007 (3) sa otvorila colná kvóta na dovoz výrobkov v odvetví hydinového mäsa s pôvodom v Brazílii, Thajsku a iných tretích krajinách.

               (2)

               Žiadosti o dovozné povolenia podané počas prvých siedmich dní júla 2011, pokiaľ ide o skupiny 1, 2, 4, 6, 7 a 8 na čiastkové obdobie od 1. októbra do 31. decembra 2011, pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, tak že sa stanoví koeficient pridelenia, ktorý sa má uplatňovať na požadované množstvá.

               (3)

               Žiadosti o dovozné práva podané počas prvých siedmich dní júla 2011 na čiastkové obdobie od 1. októbra do 31. decembra 2011, pokiaľ ide o skupinu 5, prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné práva udeľovať, tak že sa stanoví koeficient pridelenia, ktorý sa má uplatňovať na požadované množstvá,

         PRIJALA TOTO NARIADENIE:
   Článok 1
   1.   Na žiadosti o dovozné povolenia podané podľa nariadenia (ES) č. 616/2007 na čiastkové obdobie od 1. októbra do 31. decembra 2011, pokiaľ ide o skupiny 1, 2, 4, 6, 7 a 8, sa uplatňujú koeficienty pridelenia uvedené v prílohe k tomuto nariadeniu.
   2.   Na žiadosti o dovozné práva podané podľa nariadenia (ES) č. 616/2007 na čiastkové obdobie od 1. októbra do 31. decembra 2011, pokiaľ ide o skupinu 5, sa uplatňujú koeficienty pridelenia uvedené v prílohe k tomuto nariadeniu.
   Článok 2
   Toto nariadenie nadobúda účinnosť 20. júla 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júla 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 142, 5.6.2007, s. 3.

      PRÍLOHA

                  Číslo skupiny

                  Poradové číslo

                  Koeficient pridelenia pre žiadosti o dovozné povolenia podané na čiastkové obdobie od 1.10.2011 do 31.12.2011
                  (v %)

                  1

                  09.4211

                  0,555327

                  6

                  09.4216

                  0,671918

                  Číslo skupiny

                  Poradové číslo

                  Koeficient pridelenia pre žiadosti o dovozné práva podané na čiastkové obdobie od 1.10.2011 do 31.12.2011
                  (v %)

                  5

                  09.4215

                  1,377411


title: Vykonávacie nariadenie Komisie (EÚ) č. 977/2012 z  23. októbra 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               24.10.2012

               SK

               Úradný vestník Európskej únie

               L 294/5

         VYKONÁVACIE NARIADENIE KOMISIE (EÚ) č. 977/2012
   z 23. októbra 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. októbra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  32,3

                  MA

                  58,6

                  MK

                  36,4

                  ZZ

                  42,4

                  0707 00 05

                  MK

                  30,8

                  TR

                  122,6

                  ZZ

                  76,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  87,6

                  CL

                  85,7

                  TR

                  86,6

                  ZA

                  88,2

                  ZZ

                  87,0

                  0806 10 10

                  BR

                  282,8

                  MK

                  80,9

                  TR

                  142,2

                  ZZ

                  168,6

                  0808 10 80

                  AR

                  216,2

                  CL

                  133,2

                  MK

                  29,8

                  NZ

                  141,2

                  ZA

                  142,9

                  ZZ

                  132,7

                  0808 30 90

                  CN

                  58,8

                  TR

                  112,5

                  ZZ

                  85,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Rady (EÚ) č. 871/2013 z  2. septembra 2013 , ktorým sa rozširuje konečné antidumpingové clo uložené vykonávacím nariadením (EÚ) č. 511/2010 na dovoz molybdénového drôtu obsahujúceho najmenej 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm, s pôvodom v Čínskej ľudovej republike na dovoz molybdénového drôtu obsahujúceho najmenej 97 hmotnostných percent molybdénu, ktorého maximálny rozmer priečneho rezu presahuje 1,35 mm, ale nepresahuje 4,00 mm, s pôvodom v Čínskej ľudovej republike

text:
               12.9.2013

               SK

               Úradný vestník Európskej únie

               L 243/2

         VYKONÁVACIE NARIADENIE RADY (EÚ) č. 871/2013
   z 2. septembra 2013,
   ktorým sa rozširuje konečné antidumpingové clo uložené vykonávacím nariadením (EÚ) č. 511/2010 na dovoz molybdénového drôtu obsahujúceho najmenej 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm, s pôvodom v Čínskej ľudovej republike na dovoz molybdénového drôtu obsahujúceho najmenej 97 hmotnostných percent molybdénu, ktorého maximálny rozmer priečneho rezu presahuje 1,35 mm, ale nepresahuje 4,00 mm, s pôvodom v Čínskej ľudovej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13,
   so zreteľom na návrh predložený Európskou komisiou po porade s poradným výborom,
   keďže:
   1.   POSTUP

   1.1.   Existujúce opatrenia

               (1)

               V decembri 2009 uložila Európska komisia (ďalej len „Komisia“) nariadením (EÚ) č. 1247/2009 (2) (ďalej len „dočasné antidumpingové nariadenie“) dočasné antidumpingové clo na dovoz molybdénového drôtu obsahujúceho najmenej 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm, s pôvodom v Čínskej ľudovej republike (ďalej len „ČĽR“).

               (2)

               V júni 2010 uložila Rada vykonávacím nariadením (EÚ) č. 511/2010 (3) konečné antidumpingové clo na tento dovoz vo výške 64,3 %. Tieto opatrenia sa budú ďalej označovať ako „platné opatrenia“ a prešetrovanie, ktoré viedlo k týmto platným opatreniam, sa bude ďalej označovať ako „pôvodné prešetrovanie“.

               (3)

               V januári 2012 po prešetrovaní zameranom na obchádzanie opatrení v súlade s článkom 13 základného nariadenia Rada rozšírila vykonávacím nariadením (EÚ) č. 14/2012 (4) platné opatrenia na dovoz príslušného výrobku odosielaného z Malajzie, ktorý má alebo nemá deklarovaný pôvod v Malajzii.

         1.2.   Žiadosť

               (4)

               V novembri 2012 bola Komisii podľa článku 13 ods. 3 a článku 14 ods. 5 základného nariadenia doručená žiadosť o prešetrenie možného obchádzania antidumpingových opatrení uložených na určité molybdénové drôty s pôvodom v ČĽR prostredníctvom dovozu určitých mierne upravených molybdénových drôtov obsahujúcich najmenej 97, ale najviac 99,95 hmotnostných percent molybdénu s pôvodom v ČĽR a o zavedenie registrácie takéhoto dovozu.

               (5)

               Žiadosť predložila spoločnosť Plansee SE (ďalej len „Plansee“), výrobca určitých molybdénových drôtov z Únie, ktorý sa zúčastnil pôvodného prešetrovania.

               (6)

               Žiadosť obsahovala dostatočné dôkazy prima facie o tom, že antidumpingové opatrenia uložené na dovoz určitých molybdénových drôtov s pôvodom v ČĽR sa obchádzajú dovozom určitých mierne upravených molybdénových drôtov obsahujúcich najmenej 97, ale najviac 99,95 hmotnostných percent molybdénu s pôvodom v ČĽR.

         1.3.   Začatie prešetrovania

               (7)

               Keďže Komisia po porade s poradným výborom stanovila, že podľa článku 13 ods. 3 a článku 14 ods. 5 základného nariadenia existujú dostatočné dôkazy prima facie na začatie prešetrovania, začala prostredníctvom nariadenia (EÚ) č. 1236/2012 (5) (ďalej len „nariadenie o začatí prešetrovania“) prešetrovanie týkajúce sa možného obchádzania antidumpingových opatrení uložených na dovoz určitých molybdénových drôtov s pôvodom v ČĽR a takisto nariadila colným orgánom, aby od 21. decembra 2012 registrovali dovoz molybdénového drôtu do Únie obsahujúceho najmenej 97, ale najviac 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm a ktorý v súčasnosti patrí pod číselné znaky KN ex 8102 96 00 (kód TARIC 8102960030) s pôvodom v Čínskej ľudovej republike.

         1.4.   Príslušný výrobok a výrobok, ktorý je predmetom prešetrovania

               (8)

               Príslušný výrobok je rovnaký ako výrobok vymedzený v pôvodnom prešetrovaní, konkrétne molybdénový drôt obsahujúci 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm (ďalej len „čistý molybdén“), s pôvodom v ČĽR, ktorý v súčasnosti patrí pod číselný znak KN ex 8102 96 00.

               (9)

               Výrobok, ktorý je predmetom prešetrovania, konkrétne výrobok, ktorým sa údajne obchádzajú opatrenia, je rovnaký ako výrobok vymedzený v odôvodnení 7 obsahujúci najmenej 97, ale najviac 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm, s pôvodom v ČĽR.

         1.5.   Prešetrovanie a strany, ktorých sa prešetrovanie týka

               (10)

               Komisia oficiálne upovedomila orgány ČĽR o začatí prešetrovania a známym vyvážajúcim výrobcom v ČĽR a dovozcom do Únie, o ktorých je známe, že sa ich prešetrovanie týka, poslala dotazníky. Zainteresované strany dostali možnosť prihlásiť sa a písomne vyjadriť svoje stanoviská a požiadať o vypočutie v lehote stanovenej v nariadení o začatí prešetrovania. Všetky strany boli pritom upozornené na skutočnosť, že odmietnutie spolupráce môže viesť k uplatneniu článku 18 základného nariadenia, a teda k vyvodeniu záverov na základe dostupných skutočností.

               (11)

               Dvaja vyvážajúci výrobcovia predložili Komisii vyplnený dotazník. Jedna z týchto spoločností, ktorá spolupracovala aj počas pôvodného vyšetrovania, je pôvodným vyvážajúcim výrobcom výrobku, ktorý je predmetom prešetrovania. Pokiaľ ide o druhú spoločnosť, tá nenahlásila žiadny predaj výrobku, ktorý je predmetom prešetrovania. Jej písomné podanie preto nebolo zohľadnené.

               (12)

               Štyria dovozcovia predložili Komisii vyplnený dotazník. Jeden z nich nenahlásil žiaden dovoz výrobku, ktorý je predmetom prešetrovania, a ukázalo sa, že ide o používateľa molybdénového drôtu.

               (13)

               Komisia uskutočnila prešetrovania na mieste v dvoch priestoroch spolupracujúceho čínskeho vyvážajúceho výrobcu:

                           —

                           Jinduicheng Molybdenum Co., Ltd., No88, Jinye 1st Road, Hi-Tech Industry Developing Zone, Xi’an, Shaanxi Province, Čínska ľudová republika (ďalej len „JDC“),

                           —

                           Jinduicheng GuangMing Co., Ltd., No104 Mihe Road, Zhoucun District, Zibo City, Čínska ľudová republika

                     a v priestoroch toho dovozcu do Únie:

                           —

                           GTV Verschleißschutz GmbH, Vor der Neuwiese 7, D-57629 Luckenbach, Nemecko (ďalej len „GTV“).

               (14)

               Ďalší traja vývozcovia neboli navštívení, ale ich písomné podania boli počas prešetrovania riadne preskúmané.

         1.6.   Obdobie prešetrovania a obdobie, za ktoré sa podáva správa

               (15)

               Obdobie prešetrovania bolo stanovené od 1. januára 2008 do 30. septembra 2012 (ďalej len „OP“) s cieľom prešetriť údajnú zmenu v štruktúre obchodu. Obdobie, za ktoré sa podáva správa sa vzťahovalo na obdobie od 1. októbra 2011 do 30. septembra 2012 s cieľom prešetriť, či sa dovoz uskutočňuje za nižšie ceny, ako je cena nespôsobujúca ujmu stanovená v prešetrovaní, ktoré viedlo k existujúcim opatreniam a k existencii dumpingu.

         2.   VÝSLEDKY PREŠETROVANIA

   2.1.   Všeobecné úvahy

               (16)

               Podľa článku 13 ods. 1 základného nariadenia sa posúdenie existencie možných praktík obchádzania uskutočnilo postupnou analýzou týchto skutočností:

                           1.

                           či existovala zmena v štruktúre obchodu medzi ČĽR a Úniou;

                           2.

                           či táto zmena vychádzala z praxe, procesu alebo činnosti, pre ktorú neexistovala iná dostatočne náležitá príčina alebo iné ekonomické opodstatnenie okrem uloženia cla;

                           3.

                           či boli k dispozícii dôkazy o ujme alebo o oslabovaní nápravných účinkov cla v súvislosti s cenami a/alebo množstvami výrobku, ktorý je predmetom prešetrovania, a

                           4.

                           či boli k dispozícii dôkazy o dumpingu vo vzťahu k predtým stanoveným normálnym hodnotám pre podobné výrobky, ak je to potrebné v súlade s ustanoveniami článku 2 základného nariadenia.

         2.2.   Mierna úprava a základné vlastnosti

               (17)

               Z prešetrovania vyplynulo, že výrobok, ktorý je predmetom prešetrovania, je drôt vyrábaný z molybdénu (v rozpätí 99,6 % až 99,7 %) a zvyčajne lantánu (ďalej len „La“) (v rozpätí 0,25 % až 0,35 %). Táto zliatina obsahuje aj ďalšie chemické prvky a je známa ako „dopovaný molybdén“ alebo „MoLa“ alebo „ML“. Príslušný výrobok a takisto výrobok, ktorý je predmetom prešetrovania, v súčasnosti patria pod číselný znak KN 8102 96 00. Ako sa objasňuje ďalej, z prešetrovania okrem pridávania nízkeho percenta lantánu do čistého molybdénu počas miešania nevyplynul žiadny iný rozdiel vo výrobnom procese medzi výrobkom, ktorý je predmetom prešetrovania, a príslušným výrobkom. Okrem toho spolupracujúci vyvážajúci výrobca potvrdil, že výrobné náklady na výrobok, ktorý je predmetom prešetrovania, sú podobné nákladom na príslušný výrobok. Z toho vyplýva, že vyvážajúci výrobca nemá z výroby výrobku, ktorý je predmetom prešetrovania, žiadnu inú hospodársku výhodu okrem vyhýbania sa platným opatreniam. Okrem toho sa zistilo, že po uložení dočasných opatrení používatelia príslušného výrobku prešli na výrobok, ktorý je predmetom prešetrovania, z čoho vyplýva, že používatelia nevnímajú rozdiel medzi príslušným výrobkom a posudzovaným výrobkom.

               (18)

               Ako sa uvádza v odôvodnení 15 dočasného antidumpingového nariadenia, príslušný výrobok sa používa najmä na pokovovanie pri výrobe automobilových súčiastok (t. j. prevodových skríň), súčiastok lietadiel alebo na elektrické kontakty. Najviac sa obchoduje s príslušným výrobkom s priemermi 2,31 mm a 3,17 mm, ktoré sa používajú na striekanie plameňom alebo oblúkové striekanie.

               (19)

               Tri strany tvrdili, že výrobok, ktorý je predmetom prešetrovania, a príslušný výrobok majú rozdielne základné vlastnosti. Na žiadosť dvoch z týchto strán sa v apríli 2013 uskutočnilo konfrontačné vypočutie GTV, JDC a Plansee, ktorému predsedal úradník pre vypočutie. Ako je podrobne objasnené ďalej, počas vypočutia sa kládol dôraz na údajné technické rozdiely medzi príslušným výrobkom a výrobkom, ktorý je predmetom prešetrovania, a na ekonomické opodstatnenie dovozu výrobku, ktorý je predmetom prešetrovania, na trh Únie.

               (20)

               Počas vypočutia a aj v písomnej forme GTV a JDC tvrdili, že výrobok, ktorý je predmetom prešetrovania, ma odlišné základné fyzikálne vlastnosti, ktoré sa výrazne líšia od príslušného výrobku. Konkrétnejšie tvrdili, že ťažnosť, teda schopnosť predĺženia materiálu na zúžený profil bez lomu pod vplyvom ťažnej sily, parametre elongácie a vlastnosti pokovovania výrobku, ktorý je predmetom prešetrovania, sú v porovnaní s príslušným výrobkom osobitne zlepšené.

               (21)

               Na podporu tohto tvrdenia dve strany predložili niekoľko článkov a štúdií, ktorých cieľom bolo preukázať, že zlievanie molybdénu a lantánu vedie k výrobku so zlepšenou odolnosťou voči krehkému lomu a k lepšej elongácii, ako má príslušný výrobok. Tieto strany takisto tvrdili, že informácie uverejnené na webovej lokalite spoločnosti Plansee poskytujú dôkaz o tom, že výrobok, ktorý je predmetom prešetrovania, má v porovnaní s príslušným výrobkom zlepšené vlastnosti.

               (22)

               Pokiaľ ide o vlastnosti výrobku, aby sa posúdilo, či výrobok, ktorý je predmetom prešetrovania, a príslušný výrobok majú rozdielne základné vlastnosti, spoločnosť Plansee navrhla poveriť nezávislý inštitút porovnaním príslušného výrobku a výrobku, ktorý je predmetom prešetrovania.

               (23)

               Po vypočutí bola uvedená žiadosť posúdená na základe dôkazov zhromaždených počas prešetrovania, najmä na základe nákupných objednávok, ktoré poslali dovozcovia vyvážajúcemu výrobcovi, objasnení v súvislosti s výrobným procesom, ktoré poskytol vyvážajúci výrobca, chemického obsahu a vlastností týkajúcich sa elongácie a ťažnosti uvedených v osvedčeniach o kvalitách, faktúr, ktoré vystavil vyvážajúci výrobca, a neexistencie akýchkoľvek obchodných informácií o zlepšených vlastnostiach výrobku, ktorý je predmetom prešetrovania, v porovnaní s príslušným výrobkom, poslaných akémukoľvek zákazníkovi. Všetkými týmito informáciami sa potvrdilo, že zákazníci nežiadali o lepšie vlastnosti a výrobca výrobku, ktorý je predmetom prešetrovania, ich ani neposkytol. Dospelo sa preto k záveru, že posudok znalca nie je potrebný. V dôsledku toho bola táto žiadosť zamietnutá.

               (24)

               V tomto smere sa prešetrovaním potvrdilo, že zlepšené vlastnosti uvedené v odôvodnení 20 závisia od obsahu lantánu a od toho, či sa používajú optimalizované výrobné procesy. Spolupracujúci vyvážajúci výrobca však nepreukázal, že zaviedol optimalizované výrobné procesy pre výrobok, ktorý je predmetom prešetrovania a vyvážal sa do Únie počas OP. Žiadosť bola preto zamietnutá ako neopodstatnená.

               (25)

               Jedna strana tvrdila, že výrobok, ktorý je predmetom prešetrovania, má zlepšené vlastnosti pokovovania. Na podloženie tohto tvrdenia však strana nepredložila dostatočné dôkazy. Tvrdenie sa preto zamietlo ako neopodstatnené.

               (26)

               Dve strany tvrdili, že lomová pevnosť je v prípade výrobku, ktorý je predmetom prešetrovania, zlepšená. Znamená to, že drôt sa nikdy neláme, keď je rozvinutý vo vnútri striekacieho stroja. Tieto strany boli požiadané, aby poskytli podpornú dokumentáciu, čo však neurobili. Toto tvrdenie sa nezohľadnilo vzhľadom na neexistenciu akéhokoľvek podporného dôkazu.

               (27)

               V súvislosti s uvedenými skutočnosťami sa dospelo k záveru, že výrobok, ktorý je predmetom prešetrovania, nemá v porovnaní s príslušným výrobkom žiadne odlišné vlastnosti.

               (28)

               Okrem toho z dôkazov zhromaždených počas overovacích návštev vyplynulo, že používatelia/dovozcovia pri zadávaní objednávok špecificky nežiadali o výrobok s údajne lepšími fyzikálnymi vlastnosťami, ako sa uvádza v odôvodnení 20. Žiaden z nich nežiadal o špecifický obsah lantánu, žiadali však aspoň o 99 % čistého molybdénu. Len jeden zákazník žiadal o špecifické fyzikálne vlastnosti týkajúce sa parametrov elongácie a ťažnosti. V tomto prípade vyvážajúci výrobca otestoval tieto parametre a zákazníkovi poskytol osvedčenia o kvalite. Keďže tieto osvedčenia boli poskytnuté aj za príslušný výrobok, bolo možné porovnať tieto parametre uvedených dvoch výrobkov. Z porovnania vyplynulo, že požiadavky na elongáciu a ťažnosť boli rovnaké v prípade oboch výrobkov.

               (29)

               Z prešetrovania okrem toho vyplynulo, že vyvážajúci výrobca neinformoval trh alebo svojich zákazníkov o údajných výhodách výrobku, ktorý je predmetom prešetrovania, v porovnaní s príslušným výrobkom, a neuvádzal na trh mierne upravené drôty MoLa ako nový alebo odlišný výrobok.

               (30)

               Na základe patentu, ktorý v januári 1996 zaregistrovala spoločnosť Plansee, jedna strana tvrdila, že v prípade príslušného výrobku a výrobku, ktorý je predmetom prešetrovania, ide o odlišné výrobky. Z analýzy tohto tvrdenia vyplynulo, že patent sa netýkal výrobku, ktorý je predmetom prešetrovania, ale používania molybdénovej zliatiny ako prívodného vodiča vo svetelných zdrojoch, elektrónkach a podobných komponentoch. Okrem toho, priemery tohto druhu výrobku sú menšie ako priemery vymedzené pre výrobok, ktorý je predmetom prešetrovania. Okrem toho, ako sa uvádza v odôvodnení 24, údajne zlepšené kvality MoLA v porovnaní s príslušným výrobkom závisia od používania optimalizovaného výrobného procesu. Toto tvrdenie sa preto zamieta.

               (31)

               Nevyhnutne sa preto dospeje k záveru, že z pohľadu zákazníka sú príslušný výrobok a výrobok, ktorý je predmetom prešetrovania, veľmi podobné.

               (32)

               Jedna strana tvrdila, že z obchodných ponúk uverejnených na webovej lokalite Plansee vyplýva, že sa v rámci nich ponúka výrobok, ktorý je predmetom prešetrovania, nielen v oblasti žiarového striekania, ale aj v rôznych iných oblastiach (t. j. komponenty svetelných zdrojov, odvetvia drôtového rezania). Plansee však poznamenala, že v obchodných informáciách uverejnených na jej webovej lokalite sú uvedené priemery, ktoré je schopná dodávať. Okrem toho z prešetrovania vyplynulo, že predaj Plansee v rámci iných oblastí je veľmi obmedzený (t. j. menej ako 2 % z množstva v porovnaní s predajom príslušného výrobku) a že sa použili optimalizované výrobné procesy. Toto tvrdenie bolo preto zamietnuté.

               (33)

               Jedna strana tvrdila, že Plansee v čase predloženia sťažnosti, ktorá viedla k začatiu pôvodného prešetrovania, už vyrábala výrobok, ktorý je predmetom prešetrovania, a keďže sa Plansee domnieva, že výrobok, ktorý je predmetom prešetrovania, a dotknutý výrobok majú rovnaké základné vlastnosti, mali byť zaradené do rozsahu pôvodného prešetrovania. Ako sa však vysvetľuje v odôvodnení 32, prešetrovaním sa potvrdilo, že tento konkrétny MoLa drôt sa od výrobku, ktorý je predmetom prešetrovania, odlišuje. Priemery výrobku sú všeobecne menšie ako 1 mm a používa sa najme v odvetví výroby svietidiel. Okrem toho, ako sa uvádza v tabuľke 1, dovoz výrobku, ktorý je predmetom prešetrovania, sa začal, až keď boli na príslušný výrobok uložené dočasné opatrenia. Vzhľadom na neexistenciu dovozu výrobku, ktorý je predmetom prešetrovania, počas OP pôvodného prešetrovania preto neboli dôvody na zahrnutie tohto výrobku do rozsahu prešetrovania výrobku. Tvrdenie sa preto zamieta ako neopodstatnené.

               (34)

               Jedna strana tvrdila, že rozšírenie rozpätia z 99,95 % na 97 % sa bude vzťahovať na všetky druhy molybdénových zliatin a následkom toho by tieto výrobky neboli dostupné na trhu Únie (t. j. napríklad v prípade trhu opätovného ťahania drôtov). Po prvé, táto strana na podporu tohto tvrdenia nepredložila žiadne dôkazy. Po druhé, z prešetrovania vyplynulo, že počas OP len jeden vyvážajúci výrobca vyvážal MoLa do Únie a žiadne ďalšie zliatiny, na ktoré by sa vzťahovalo vymedzenie výrobku, ktorý je predmetom prešetrovania. Po tretie, z prešetrovania vyplynulo, že trh v Únii pre opätovné ťahanie a predaj zliatin molybdénu je veľmi obmedzený. Nakoniec, rozšírením opatrení sa neznemožní dovoz výrobku, ktorý je predmetom prešetrovania. Toto tvrdenie sa preto zamietlo.

               (35)

               Pokiaľ ide o otázky súvisiace s tým, či úprava uvedená v odôvodnení 19 pozmenila základné vlastnosti príslušného výrobku, vďaka informáciám poskytnutým spolupracujúcimi stranami analyzovaným v odôvodneniach 24 až 34 sa zistilo, že výrobok, ktorý je predmetom prešetrovania, má rovnaké základné fyzikálne vlastnosti a použitie ako príslušný výrobok.

               (36)

               V dôsledku toho sa zistilo, že neexistujú žiadne relevantné rozdiely vo fyzikálnych vlastnostiach medzi výrobkom, ktorý je predmetom prešetrovania, a príslušným výrobkom. Dospelo sa preto k záveru, že výrobok, ktorý je predmetom prešetrovania, sa považuje za podobný výrobok v zmysle článku 1 ods. 4 základného nariadenia.

               (37)

               Preto sa nevyhnutne dospelo k záveru, že výrobok, ktorý je predmetom prešetrovania, je v porovnaní s príslušným výrobkom len mierne upravený, dovážaný bez akéhokoľvek iného ekonomického opodstatnenia okrem obchádzania platných antidumpingových ciel.

         2.3.   Zmena v štruktúre obchodu

   2.3.1.   Dovoz molybdénových drôtov do Únie

               (38)

               Informácie týkajúce sa dovozu do Únie nie je možné získať priamo z údajov Eurostatu, pretože číselný kód KN, pod ktorým je deklarovaný výrobok, ktorý je predmetom prešetrovania, zahŕňa aj iné výrobky ako výrobok, ktorý je predmetom prešetrovania. Vzhľadom na chýbajúcu konkrétnu štatistiku o dovoze výrobku, ktorý je predmetom prešetrovania, boli preto údaje z Eurostatu upravené podľa metódy navrhnutej v žiadosti. Zodpovedajúcim spôsobom bol objem dovozu výrobku, ktorý je predmetom prešetrovania, do Únie stanovený na základe odhadu spotreby molybdénových drôtov v Únii, ktorý bol upravený o celkovú výrobu príslušného výrobku v Únii. Táto metóda sa považovala za spoľahlivú na účel získania údajov týkajúcich sa výrobku, ktorý je predmetom prešetrovania.

               (39)

               Ako sa uvádza v odôvodnení 11, počas prešetrovania spolupracoval len jeden vyvážajúci výrobca v ČĽR. Na základe porovnania informácií poskytnutých týmto vyvážajúcim výrobcom s upravenými údajmi z Eurostatu uvedenými v predchádzajúcom odôvodnení sa zistilo, že táto spoločnosť predstavovala počas OP väčšinu celkového dovozu do Únie výrobku, ktorý je predmetom prešetrovania, a preto sa považovala za reprezentatívnu pre celý dovoz molybdénových drôtov do Únie.

               (40)

               Ako sa uvádza v tabuľke, dovoz príslušného výrobku do Únie sa v júni 2010 po uložení konečných opatrení úplne zastavil a bol okamžite nahradený dovozom výrobku, ktorý je predmetom prešetrovania.

                  Tabuľka 1

                  Vývoj dovozu príslušného výrobku a výrobku, ktorý je predmetom prešetrovania, s pôvodom v ČĽR

                           Dovoz do Únie

                           2008

                           2009

                           1.1.2010 (7) – 16.6.2010

                           17.6.2010 (8) – 31.12.2010

                           2010

                           2011

                           Obdobie, za ktoré sa podáva správa (9)

                           Celkový dovoz – (indexované tony) (6)

                           100

                           31

                           10

                           17

                           27

                           128

                           99

                           Celkový dovoz (v %)

                           100

                           100

                           100

                           100

                           100

                           100

                           100

                           Príslušný výrobok (v %)

                           100

                           100

                           20

                           0

                           7

                           0

                           0

                           Výrobok, ktorý je predmetom prešetrovania (v %)

                           0

                           0

                           80

                           100

                           93

                           100

                           100

                                          Zdroj:

                                       Písomné podanie spoločnosti JDC.

               (41)

               Prešetrovaním sa potvrdilo, že strany, ktoré si zakúpili príslušný výrobok, ktorý je predmetom prešetrovania, po uložení dočasného cla nakupovali pred uložením opatrení príslušný výrobok. Tieto strany si počas obdobia, za ktoré sa podáva správa, zakúpili 99,8 % celkového množstva výrobku, ktorý je predmetom prešetrovania.

               (42)

               Dve zainteresované strany tvrdili, že hneď na začiatku roka 2007 spustili projekt s cieľom vyvinúť v ČĽR výrobok, ktorý je predmetom prešetrovania, a preto vývoz výrobku, ktorý je predmetom prešetrovania, nesúvisel s uložením opatrení na príslušný výrobok. Prešetrovaním sa však nepotvrdila významnosť tohto projektu. Na ďalšiu analýzu boli celkovo poskytnuté jeden e-mail: zápisnica z jedného konferenčného hovoru a vývoz vzorky výrobku, ktorý je predmetom prešetrovania. Okrem toho výsledkom tohto projektu nebol žiadny predaj výrobku, ktorý je predmetom prešetrovania, do Únie pred uložením dočasných opatrení na príslušný výrobok, a to v októbri 2010. Skutočnosťou, že projekt bol údajne spustený v roku 2007, sa napriek tomu nezmenilo zistenie, že príslušný výrobok a výrobok, ktorý je predmetom prešetrovania, sú podobné. Takisto ostáva platný záver, ku ktorému sa dospelo v rámci prešetrovania, že neexistovalo žiadne iné ekonomické opodstatnenie vývozu výrobku, ktorý je predmetom prešetrovania, okrem uloženia opatrení na príslušný výrobok.

               (43)

               Z vyšetrovania takisto vyplynulo, že sa neuskutočnil žiaden predaj výrobku, ktorý je predmetom prešetrovania, do krajín mimo Úniu a že na čínskom trhu sa počas OP predali len veľmi obmedzené množstvá, ako sa znázorňuje v tabuľke 2.

                  Tabuľka 2

                  Trh s výrobkom, ktorý je predmetom prešetrovania

                           2008

                           2009

                           1.1.2010 – 16.6.2010

                           17.6.2010 – 31.12.2010

                           2010

                           2011

                           1.10.2011 – 30.9.2012

                           Celkový obrat – (indexovaný) (10)

                           100

                           96

                           863

                           1 529

                           2 392

                           11 168

                           8 123

                           Celkový obrat (v %)

                           100

                           100

                           100

                           100

                           100

                           100

                           100

                           Predaj na domácom trhu (ČĽR) (v %)

                           100

                           100

                           5

                           4

                           4,2

                           0,4

                           2

                           Predaj v Únii (v %)

                           0

                           0

                           95

                           96

                           95,8

                           99,6

                           98

                           Predaj v iných krajinách (v %)

                           0

                           0

                           0

                           0

                           0

                           0

                           0

                                          Zdroj:

                                       Písomné podanie spoločnosti JDC.

               (44)

               Na základe uvedených skutočností sa tvrdenie zamieta.

         2.3.2.   Záver o zmene v štruktúre obchodu

               (45)

               Celkový nárast vývozu výrobku, ktorý je predmetom prešetrovania, z ČĽR do Únie po uložení dočasných a konečných opatrení a súčasný pokles dovozu príslušného výrobku predstavoval zmenu štruktúry v obchode medzi ČĽR a Úniou.

         2.4.   Povaha praktík obchádzania a nedostatočne náležitá príčina alebo ekonomické opodstatnenie

               (46)

               V súlade s článkom 13 ods. 1 základného nariadenia musí zmena v štruktúre obchodu vychádzať z praxe, procesu alebo činnosti, pre ktorú neexistuje iná dostatočne náležitá príčina alebo iné ekonomické opodstatnenie okrem uloženia cla.

               (47)

               Ako sa uvádza v odôvodnení 45, dospelo sa k záveru, že v štruktúre obchodu nastala zmena.

               (48)

               Ako sa uvádza v odôvodneniach 28 a 29, dospelo sa k záveru, že ani vyvážajúci výrobca, ani dovozcovia neinformovali trh alebo svojich zákazníkov o údajných výhodách výrobku, ktorý je predmetom prešetrovania, v porovnaní s príslušným výrobkom a neuvádzali na trh výrobok, ktorý je predmetom prešetrovania, ako nový alebo odlišný výrobok.

               (49)

               Okrem toho príslušný výrobok, ako aj výrobok, ktorý je predmetom prešetrovania, sa používajú najmä ako drôty na striekanie v automobilovom priemysle a koncoví používatelia sú v prípade oboch výrobkov rovnakí.

               (50)

               Jedna strana tvrdila, že výrobok, ktorý je predmetom prešetrovania, poskytuje značné zlepšenia, keď sa používa ako drôt na striekanie. Tieto zlepšenia majú vplyv na produktivitu pokovovania prevodových komponentov minimalizovaním prerušovania výroby z dôvodu krehkého lomu drôtu. Prešetrovaním sa však potvrdilo, že táto strana neuvádzala na trh výrobok, ktorý je predmetom prešetrovania, ani neinformovala zákazníkov o údajných odlišných technických vlastnostiach alebo zlepšeniach, ktoré poskytuje výrobok, ktorý je predmetom prešetrovania. Zákazníci okrem toho špecificky nežiadali o zlepšenia. Tvrdenie sa preto zamietlo ako neopodstatnené.

               (51)

               Jedna strana tvrdila, že jeden používateľ prešiel na výrobok, ktorý je predmetom prešetrovania, z dôvodu technických nedostatkov príslušného výrobku. Táto strana bola požiadaná, aby poskytla podpornú dokumentáciu, čo však neurobila. Toto tvrdenie sa nezohľadnilo vzhľadom na neexistenciu akéhokoľvek podporného dôkazu.

               (52)

               Spoločnosť GTV tvrdila, že zliatina MoLa používaná na pokovovanie striekaním zabezpečuje lepšie výsledky v prípade, že sa zohľadňuje mikrotvrdosť pokovovania. Umožňuje vyhnúť sa opotrebovaniu spôsobenému prenášaním materiálu z povrchu komponentu, ktorý sa trie o druhý komponent. Táto strana predložila výsledky testu nezávislého laboratória, z ktorých vyplývalo, že mikrotvrdosť sa môže zlepšiť vďaka použitiu MoLa. Metódou, ktorú použilo nezávislé laboratórium, sa nezaručoval výsledok, pretože test sa uskutočnil len na jednej šarži drôtov, pričom táto strana tvrdila, že ďalšia analýza testu by sa mala vzťahovať na veľký počet šarží. Okrem toho chemické zloženie testovanej vzorky nebolo analyzované, čo znamená, že neexistuje žiadna záruka toho, že v prípade analyzovanej šarže išlo skutočne o výrobok, ktorý je predmetom prešetrovania. Tvrdenie sa preto zamietlo ako neopodstatnené.

               (53)

               Prešetrovaním sa neobjasnila žiadna iná náležitá príčina alebo ekonomické opodstatnenie dovozu výrobku, ktorý je predmetom prešetrovania, okrem vyhýbania sa plateniu platného cla.

               (54)

               Dospelo sa preto k záveru, že z dôvodu neexistencie žiadnej inej náležitej príčiny alebo ekonomického opodstatnenia v zmysle článku 13 ods. 1 druhej vety základného nariadenia k zmene v štruktúre obchodu medzi ČĽR a Úniou došlo v dôsledku uloženia platných opatrení.

         2.5.   Oslabovanie nápravných účinkov cla z hľadiska cien a/alebo množstva podobného výrobku

               (55)

               Na posúdenie toho, či sa dovozom výrobku, ktorý je predmetom prešetrovania, oslabili nápravné účinky platných opatrení z hľadiska množstiev a cien, sa použili údaje, ktoré poskytol jeden spolupracujúci vyvážajúci výrobca, ako sa opisuje v odôvodnení 39.

               (56)

               Nárast dovozu výrobku, ktorý je predmetom prešetrovania, z ČĽR bol od uloženia dočasných opatrení z hľadiska množstva značný. Úroveň dovozu z ČĽR do Únie počas obdobia, za ktoré sa podáva správa, zodpovedá úrovni dovozu príslušného výrobku s pôvodom v ČĽR do Únie v roku 2008 pred uložením opatrení.

               (57)

               Z porovnania úrovne odstránenia ujmy stanovenej v pôvodnom nariadení s váženou priemernou vývoznou cenou vyplynulo, že dochádzalo k závažnému predaju pod cenu. Dospelo sa preto k záveru, že nápravné účinky platných opatrení sú oslabené ako z hľadiska množstva, tak aj z hľadiska ceny.

         2.6.   Dôkazy o dumpingu vo vzťahu k normálnej hodnote, ktorá bola stanovená pre podobný výrobok

               (58)

               Vývozné ceny výrobku, ktorý je predmetom prešetrovania, boli stanovené na základe overených informácií, ktoré poskytol spolupracujúci vyvážajúci výrobca.

               (59)

               O týchto vývozných cenách sa zistilo, že sú mierne nižšie ako vývozné ceny príslušného výrobku, ktoré boli stanovené predtým v pôvodnom prešetrovaní. Dve zainteresované strany potvrdili, že medzi príslušným výrobkom a výrobkom, ktorý je predmetom prešetrovania, nie je takmer žiadny cenový rozdiel.

               (60)

               V súlade s článkom 13 ods. 1 základného nariadenia sa preto usúdilo, že je vhodné porovnať normálnu hodnotu, ktorá bola predtým stanovená počas pôvodného prešetrovania, s vývoznou cenou výrobku, ktorý je predmetom prešetrovania.

               (61)

               Ako sa uvádza v odôvodneniach 24 a 25 dočasného nariadenia, usúdilo sa, že vhodnou analogickou krajinou s trhovým hospodárstvom sú USA. Pripomína sa, že keďže výrobca z analogickej krajiny uskutočnil na domácom trhu USA iba minimálny predaj, nebolo neprimerané, aby sa na účely stanovenia alebo vytvorenia normálnej hodnoty použili údaje o predaji na domácom trhu USA. V dôsledku toho sa normálna hodnota pre ČĽR stanovila na základe vývozných cien z USA do iných tretích krajín vrátane Únie.

               (62)

               Jedna strana tvrdila, že normálna hodnota stanovená v pôvodnom prešetrovaní by mala byť upravená, pretože cena oxidu molybdénu, ktorá je rozhodujúcim faktorom pri stanovovaní ceny za príslušný výrobok, ako aj za výrobok, ktorý je predmetom prešetrovania, počas obdobia tohto prešetrovania, za ktoré sa podáva správa, prudko klesla. Ako sa uvádza v odôvodnení 61, normálna hodnota sa počas pôvodného prešetrovania stanovila na základe cien účtovaných za vývoz výrobcom nachádzajúcim sa v USA a nie na základe jeho nákladov. Zdá sa preto, že akékoľvek upravenie na základe nákladov nie je v tomto prípade primerané. Z dôvodu, že sa cena hlavnej suroviny výrazne znížila, je ešte jasnejšie, že by sa v tomto prípade mali na stanovenie príslušnej normálnej hodnoty použiť ceny za zložky.

               (63)

               Upravenie normálnej hodnoty sa teda stanovilo na základe vývoja cien za príslušný výrobok. Vzhľadom na to, že výrobca z USA zastavil svoju činnosť a že z analogickej krajiny nie sú dostupné žiadne informácie, upravenie sa vypočítalo na základe cien nahlásených spoločnosťou Plansee počas pôvodného prešetrovania a počas obdobia, za ktoré sa podáva správa. Na základe tejto skutočnosti došlo k upraveniu normálnej ceny stanovenej počas pôvodného prešetrovania smerom nadol približne o 20 %.

               (64)

               V súlade s článkom 2 ods. 11 a článkom 2 ods. 12 základného nariadenia sa dumping vypočítal porovnaním upraveného váženého priemeru normálnej hodnoty stanovenej v pôvodnom prešetrovaní s váženým priemerom vývozných cien za výrobok, ktorý je predmetom prešetrovania, stanoveným počas obdobia tohto prešetrovania, za ktoré sa podáva správa, vyjadreným ako percentuálny podiel čistej frankoceny na hranici Únie pred preclením.

               (65)

               Z porovnania upravenej váženej priemernej normálnej hodnoty a vážených priemerných vývozných cien vyplynul výskyt dumpingu.

         3.   ŽIADOSTI O OSLOBODENIE

               (66)

               Jeden vyvážajúci výrobca z ČĽR požiadal o oslobodenie od možných rozšírených opatrení v súlade s článkom 13 ods. 4 základného nariadenia a predložil vyplnený dotazník.

               (67)

               Prešetrovaním sa však potvrdilo, že tento výrobca obchádzal platné opatrenia. Dospelo sa preto k záveru, že sa táto žiadosť zamietne.

         4.   OPATRENIA

               (68)

               Vzhľadom na uvedené zistenia sa dospelo k záveru, že konečné antidumpingové clo uložené na dovoz molybdénových drôtov s pôvodom v ČĽR sa obchádzalo dovozom určitých mierne upravených molybdénových drôtov s pôvodom v ČĽR.

               (69)

               V súlade s článkom 13 ods. 1 prvou vetou základného nariadenia by existujúce antidumpingové opatrenia týkajúce sa dovozu príslušného výrobku s pôvodom v ČĽR mali byť rozšírené na dovoz výrobku, ktorý je predmetom prešetrovania.

               (70)

               Podľa článku 13 ods. 3 a článku 14 ods. 5 základného nariadenia, ktorými sa stanovuje, že akékoľvek rozšírené opatrenia sa uplatnia na registrovaný dovoz od dátumu registrácie, by sa antidumpingové clo malo vyberať za celý dovoz molybdénových drôtov do Únie obsahujúcich najmenej 97, ale najviac 99,95 hmotnostných percent molybdénu, ktorých maximálny rozmer priečneho prierezu presahuje 1,35 mm, ale nepresahuje 4,00 mm, a v súčasnosti patria pod číselný znak KN ex 8102 96 00 (kód TARIC 8102960030), ktoré boli pri dovoze do Únie zaregistrované v súlade s nariadením o začatí prešetrovania.

         5.   ZVEREJNENIE

               (71)

               Všetky zainteresované strany boli informované o základných skutočnostiach a úvahách, ktoré viedli k týmto záverom, a boli vyzvané, aby predložili pripomienky. Ústne a písomné pripomienky predložené stranami sa posúdili. Žiadny z predložených argumentov neviedol k zmene zistení,

         PRIJALA TOTO NARIADENIE:
   Článok 1
   Konečné antidumpingové clo uložené vykonávacím nariadením (EÚ) č. 511/2010 na dovoz molybdénového drôtu obsahujúceho najmenej 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm, s pôvodom v Čínskej ľudovej republike sa týmto rozširuje na dovoz molybdénového drôtu do Únie obsahujúceho najmenej 97 hmotnostných percent molybdénu, ktorého maximálny rozmer priečneho rezu presahuje 1,35 mm, ale nepresahuje 4,00 mm, s pôvodom v Čínskej ľudovej republike, ktorý v súčasnosti patrí pod číselný znak KN ex 8102 96 00 (kód TARIC 8102960030).
   Článok 2
   Clo sa vyberá za dovoz molybdénového drôtu do Únie registrovaný v súlade s článkom 2 vykonávacieho nariadenia (EÚ)č. 1236/2012 a článkom 13 ods. 3 a článkom 14 ods. 5 nariadenia (ES) č. 1225/2009 v rámci dovozu molybdénového drôtu do Únie obsahujúceho najmenej 97, ale najviac 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,00 mm, a ktorý v súčasnosti patrí pod číselný znak KN ex 8102 96 00 (kód TARIC 8102960030), s pôvodom v Čínskej ľudovej republike.
   Článok 3
   Colným úradom sa týmto nariaďuje, aby ukončili registráciu dovozu zavedenú v súlade s článkom 2 nariadenia (EÚ) č. 1236/2012.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. septembra 2013

            Za Radu

            predseda

         L. LINKEVIČIUS

      (1)  Ú. v. EÚ L 343, 22.12.2009, s. 51.

      (2)  Nariadenie Komisie (EÚ) č. 1247/2009 zo 17. decembra 2009, ktorým sa ukladá dočasné antidumpingové clo na dovoz určitých molybdénových drôtov s pôvodom v Čínskej ľudovej republike (Ú. v. EÚ L 336, 18.12.2009, s. 16).

      (3)  Vykonávacie nariadenie Rady (EÚ) č. 511/2010 zo 14. júna 2010, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých molybdénových drôtov s pôvodom v Čínskej ľudovej republike (Ú. v. EÚ L 150, 16.6.2010, s. 17).

      (4)  Vykonávacie nariadenie Rady (EÚ) č. 14/2012 z 9. januára 2012, ktorým sa rozširuje konečné antidumpingové clo uložené vykonávacím nariadením (EÚ) č. 511/2010 na dovoz určitých molybdénových drôtov s pôvodom v Čínskej ľudovej republike na dovoz určitých molybdénových drôtov odosielaných z Malajzie, ktoré majú alebo nemajú deklarovaný pôvod v Malajzii, a ktorým sa ukončuje prešetrovanie dovozu molybdénových drôtov odosielaných zo Švajčiarska (Ú. v. EÚ L 8, 12.1.2012, s. 22).

      (5)  Nariadenie Komisie (EÚ) č. 1236/2012 z 19. decembra 2012, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 511/2010 na dovoz určitých molybdénových drôtov s pôvodom v Čínskej ľudovej republike prostredníctvom dovozu určitých mierne upravených molybdénových drôtov obsahujúcich najmenej 97, ale najviac 99,95 hmotnostných percent molybdénu s pôvodom v Čínskej ľudovej republike a ktorým sa zavádza registrácia takéhoto dovozu (Ú. v. EÚ L 350, 20.12.2012, s. 51).

      (6)  Indexované na základe objemu v kg, ktorý nahlásil spolupracujúci vyvážajúci výrobca (t. j. 2008 = 100). Odkaz na odôvodnenie 39 Dovoz = príslušný výrobok + výrobok, ktorý je predmetom prešetrovania.

      (7)  Obdobie, na ktoré sa vzťahuje uloženie dočasných opatrení.

      (8)  Obdobie, na ktoré sa vzťahuje uloženie konečných opatrení.

      (9)  Obdobie, za ktoré sa podáva správa = obdobie od 1. októbra 2011 do 30. septembra 2012, za ktoré sa podáva správa.

                  Zdroj:

               Písomné podanie spoločnosti JDC.

      (10)  Metodika, ako je opísaná k tabuľke 1.

                  Zdroj:

               Písomné podanie spoločnosti JDC.


title: Vykonávacie nariadenie Komisie (EÚ) č. 872/2013 z  9. septembra 2013 , ktorým sa schvaľuje nepodstatná zmena špecifikácie názvu zapísaného do registra chránených označení pôvodu a chránených zemepisných označení [Salame Brianza (CHOP)]

text:
               12.9.2013

               SK

               Úradný vestník Európskej únie

               L 243/10

         VYKONÁVACIE NARIADENIE KOMISIE (EÚ) č. 872/2013
   z 9. septembra 2013,
   ktorým sa schvaľuje nepodstatná zmena špecifikácie názvu zapísaného do registra chránených označení pôvodu a chránených zemepisných označení [Salame Brianza (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               Komisia v súlade s článkom 53 ods. 1 prvým pododsekom nariadenia (EÚ) č. 1151/2012 preskúmala žiadosť Talianska o schválenie zmeny špecifikácie chráneného zemepisného označenia „Salame Brianza“ zapísaného do registra podľa nariadenia Komisie (ES) č. 1107/96 (2).

               (2)

               Cieľom žiadosti je zmeniť špecifikáciu tak, že sa spresní spôsob výroby, označovanie a úpravy platných predpisov najmä v súvislosti s kontrolami.

               (3)

               Komisia preskúmala uvedenú zmenu a dospela k záveru, že je opodstatnená. Keďže zmena je v zmysle článku 53 ods. 2 tretieho pododseku nariadenia (EÚ) č. 1151/2012 nepodstatná, Komisia ju môže schváliť bez použitia postupu opísaného v článkoch 50 až 52 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Salame Brianza“ sa mení v súlade s prílohou I k tomuto nariadeniu.
   Článok 2
   Konsolidovaný jednotný dokument obsahujúci hlavné prvky špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. septembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 148, 21.6.1996, s. 1.

      PRÍLOHA I
      Schvaľuje sa táto zmena špecifikácie chráneného označenia pôvodu „Salame Brianza“:

                  —

                     Spôsob výroby

                  V článku 4 o spôsobe výroby CHOP „Salame Brianza“ sa zmenil odsek 2 týkajúci sa mletia. Platná špecifikácia ustanovuje, že saláma s hmotnosťou do 300 gramov sa melie v mlynčeku na mäso s mriežkou s veľkosťou otvorov 4 až 4,5 mm (jemné mletie) a saláma „s hmotnosťou nad 300 gramov“ v mlynčeku na mäso s mriežkou s veľkosťou otvorov 7 až 8 mm (hrubé mletie), čím dáva do súvisu priemer zŕn výrobku s CHOP „Salame Brianza“ s jeho hmotnosťou.
                  V skutočnosti však medzi hmotnosťou salámy a priemerom zŕn nie je žiadny vzťah. V upravenom znení špecifikácie sa preto považovalo za vhodné odstrániť toto prepojenie a ponechať iba rozmery otvorov v mlynčeku na mäso.
                  V článku 5 o „zrení“ sa aktualizovala tabuľka s minimálnymi dobami zrenia výrobku s CHOP „Salame Brianza“ na základe troch kritérií.
                  Po prvé jednotka času zrenia, ktorá sa v platnej špecifikácii uvádza v týždňoch, sa upravila takým spôsobom, aby sa v novej verzii uvádzala v dňoch a tým poskytovala presnejší a transparentnejší údaj o predpísanom čase.
                  Po druhé so zreteľom na podmienky predaja podľa článku 8 platnej špecifikácie sa aj v prípade salám vákuovo balených, v ochrannej atmosfére alebo v mikroperforovanej plastovej fólii považovalo za vhodné uviesť presné minimálne doby zrenia, ktoré sú iné ako v prípade nebalenej salámy. V novej tabuľke pre salámy malých rozmerov (priemer do 55 mm) sú totiž doby zrenia baleného výrobku o niečo dlhšie ako v prípade nebaleného výrobku, pretože saláma po zabalení už nemôže byť sušená prirodzeným spôsobom.
                  Nakoniec sa považovalo za užitočné rozšíriť škálu priemerov výrobku „Salame Brianza“, ktoré sa môžu uvádzať na trh, doplnením o väčšie priemery, ktoré v minulosti neboli dostupné z dôvodu obmedzenej veľkosti čriev na trhu. Keďže doba zrenia výrobku s CHOP „Salame Brianza“, ktorá zahŕňa aj sušenie, sa mení podľa priemeru salámy, je evidentné, že najviac priemerov podľa tejto verzie špecifikácie bude zodpovedať doplneným väčším priemerom a dlhším dobám zrenia.

                  —

                     Označovanie

                  Logo CHOP „Salame Brianza“ sa vložilo do článku 8 samotnej špecifikácie, zatiaľ čo v predchádzajúcej verzii bolo súčasťou prílohy. Logo nebolo nikdy opísané ani použité. Súčasné logo chráneného označenia sa teda aj so svojimi kolorimetrickými údajmi stalo súčasťou článku 8.

                  —

                     Kontroly – úpravy predpisov

                  Článok 7 o „kontrolách“ sa aktualizoval, keďže skupine zodpovednej za ochranu CHOP prideľoval právomoci, ktoré sa ukázali ako nezákonné so zreteľom na články 10 a 11 nariadenia Rady (ES) č. 510/2006 (1), podľa ktorých sa vykonávanie uvedených kontrol musí zveriť tretej strane.
                  Nakoniec sa v článku 1 a článku 8 ods. 1 a 3 skratka DOC používaná v Taliansku pred prijatím nariadenia Rady (EHS) č. 2081/92 (2) nahradila skratkou DOP, ktorá je v súlade s právnou úpravou EÚ.

         (1)  Ú. v. EÚ L 93, 31.3.2006, s. 12.

         (2)  Ú. v. ES L 208, 24.7.1992, s. 1.

      PRÍLOHA II

         KONSOLIDOVANÝ JEDNOTNÝ DOKUMENT

      Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1)

      „SALAME BRIANZA“
      ES č.: IT-PDO-0217-0326-21.02.2008

         CHZO ( ) CHOP ( X )

      1.   Názov

      „Salame Brianza“
      2.   Členský štát alebo tretia krajina

      Taliansko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.2.

                  Mäsové výrobky (tepelne spracované, solené, údené atď.)

            3.2.   Opis výrobku, na ktorý sa vzťahuje názov uvedený v bode 1

      Pri uvedení na trh má saláma s CHOP „Salame Brianza“ valcovitý tvar a celistvú, nepružnú konzistenciu.
      Vzhľad rezu je celistvý a homogénny, s kúskami tuku bez zožltnutých častí, pričom samotný plátok neobsahuje žiadne viditeľné šľachovité časti a má jednotné rubínovočervené zafarbenie. Vôňa je jemná a typická, chuť veľmi jemná a lahodná, nikdy kyslá.
      Pri uvedení na trh má saláma s CHOP „Salame Brianza“ tieto chemické a fyzikálno-chemické vlastnosti:

                  —

                  celkový obsah bielkovín: min. 23 %,

                  —

                  pomer kolagénu a bielkovín: max. 0,10,

                  —

                  pomer vody a bielkovín: max. 2,00,

                  —

                  pomer tukov a bielkovín: max. 1,5,

                  —

                  pH: 5,3 a viac.

            Pokiaľ ide o mikrobiologické vlastnosti, stupeň organického mikrobiologického znečistenia výrobku je väčší ako 1 × 10 jednotiek tvoriacich kolóniu/gram s prevahou mliečnych a kokovitých baktérií.
      3.3.   Suroviny (len pri spracovaných výrobkoch)

      CHOP „Salame Brianza“ sa vyrába z bravčového mäsa: vhodným postupom vykostené a šliach zbavené plece, odrezky mäsa a mletá šunka, bôčik a/alebo lalok bez mäkkých tučných častí, ktoré sa dochucujú soľou a drveným/mletým korením.
      Môžu sa použiť aj tieto produkty: víno, cukor a/alebo dextróza a/alebo fruktóza a/alebo laktóza, štartovacie kvasné kultúry, dusičnan sodný a/alebo draselný (maximálna dávka: 195 častíc na milión), dusitan sodný a/alebo draselný (maximálna dávka: 95 častíc na milión), kyselina askorbová a jej sodná soľ, cesnak v malých dávkach.
      3.4.   Krmivo (len pri výrobkoch živočíšneho pôvodu)

      Pri používaní kŕmnej dávky a pri jej zložení sa musia dodržiavať presné pravidlá. Kŕmenie ošípaných prebieha v dvoch etapách a je založené najmä na obilnej produkcii pochádzajúcej z makrooblasti vymedzenej v bode 4. Vedľajšie produkty výroby syrov (srvátka, syrenina a cmar) poskytujú výrobne syrov, ktoré sa nachádzajú vo vymedzenej zemepisnej oblasti.
      3.5.   Špecifické kroky výroby, ktoré sa musia uskutočniť v označenej zemepisnej oblasti

      Výroba salámy s CHOP „Salame Brianza“ (čistenie, mletie, miešanie prísad, plnenie do čriev, sušenie, zrenie) sa musí uskutočňovať v tradičnej oblasti produkcie, ktorá sa nachádza na území provincie Brianza vymedzenej v bode 4.
      3.6.   Špecifické pravidlá krájania, strúhania, balenia atď.

      Balenie a krájanie salámy s CHOP „Salame Brianza“ na plátky alebo na kusy sa musí uskutočňovať v oblasti produkcie vymedzenej v bode 4 pod dohľadom schváleného kontrolného orgánu, aby sa zaručila kvalita výrobku. „Salame Brianza“ je citlivá na vonkajšie vplyvy, najmä na svetlo a oxidáciu vplyvom vzduchu a tepla. Príprava salámy s označením „Salame Brianza“ na krájanie vyžaduje povinné odstránenie čreva, tzn. priame vystavenie konzumovateľnej časti výrobku vzduchu. Vystavenie výrobku pôsobeniu vonkajších vplyvov v nekontrolovaných podmienkach môže mať za následok zhoršenie organoleptických vlastností výrobku s CHOP „Salame Brianza“. Na zachovanie pôvodných vlastností výrobku je nevyhnutné, aby sa saláma „Salame Brianza“ krájala a balila bezprostredne po zrení a to na samotnom mieste výroby.
      3.7.   Špecifické pravidlá označovania

      Saláma s CHOP „Salame Brianza“ sa môže predávať voľne ložená, vákuovo balená v ochrannej atmosfére, celá, nakrájaná na kusy alebo na plátky.
      Názov chráneného označenia pôvodu „Salame Brianza“ sa musí uvádzať na etikete zrozumiteľnými a nezmazateľnými znakmi, ktoré musia byť zreteľne oddelené od ostatných informácií a bezprostredne za nimi sa musí uvádzať informácia „Denominazione di Origine Protetta“ (chránené označenie pôvodu).
      Oba vyššie uvedené údaje musia byť v talianskom jazyku.
      Skratka „CHOP“ môže byť uvedená na inom mieste etikety, ale v rovnakom zornom poli. U výrobkov určených na medzinárodné trhy sa údaj „Denominazione di Origine Protetta“ môže preložiť do jazyka cieľovej krajiny.
      Tieto údaje sú neoddeliteľne spojené s logom chráneného zemepisného označenia.

      Je zakázané dopĺňať akékoľvek ďalšie označenie, ktoré nie je výslovne stanovené.
      Povolené je však použitie údajov odkazujúcich na mená, názvy firiem, alebo súkromných značiek, ak nemajú pochvalný význam a nehrozí, že ich použitím bude spotrebiteľ uvedený do omylu, ako aj prípadný názov chovov ošípaných, ktoré sa použili na výrobu salámy „Salame Brianza“, pokiaľ surovina pochádza výlučne z nich.
      Ak sa logo umiestňuje priamo na etiketu výrobných prevádzok, množstvo etikiet, kontrolované schváleným kontrolným orgánom, musí zodpovedať množstvu suroviny určenej na výrobu salámy s CHOP „Salame Brianza“.
      4.   Stručné vymedzenie zemepisnej oblasti

      Chovy ošípaných určené na výrobu „Salame Brianza“ sa musia nachádzať na území týchto regiónov: Lombardia, Emilia-Romagna a Piemonte [na toto CHOP sa vzťahuje výnimka podľa článku 2 ods. 3 nariadenia (ES) č. 510/2006].
      Zemepisná oblasť CHOP „Salame Brianza“ sa nachádza na území provincie Brianza. Na severe ju ohraničujú výbežky vrchu Ghisallo, na juhu kanál Villoresi, na východe hlboké koryto rieky Adda a na západe štátna cesta Comasina, vrátane 2 km širokého pásu za cestou.
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Zemepisná makrooblasť, v ktorej sa nachádzajú chovy ošípaných určené na výrobu CHOP „Salame Brianza“, predstavuje veľmi jednotvárnu krajinu predovšetkým v celkovo rovinatej oblasti Pádskej nížiny, ktorú pretínajú veľtoky, rieky a kanále a ktorá je bohatá na vegetáciu, najmä kukuricu a trávne porasty. Podnebie sa vyznačuje relatívne drsnými, veľmi vlhkými a hmlistými jeseňami a zimami, miernymi a daždivými jarami, kým letá sa vyznačujú dosť vysokými teplotami, častými krátkymi, ale často prudkými dažďami.
      Vo vnútri uvedenej makrooblasti sa presne na území provincie Brianza rozkladá makrooblasť výroby CHOP „Salame Brianza“, v ktorej sa striedajú úrodné nížiny so slnečnými pahorkami zo severu chránené horským masívom filtrujúcim prúdenie vzduchu a zrážky, čím dochádza k vzniku rôznych atmosférických javov, ako je filtrácia vzduchu, teplé zostupujúce vetry, studené vetry (ak vzduch prúdi zo severu namiesto zo západu) a hmly.
      5.2.   Špecifickosť výrobku

      Vlastnosti salámy „Salame Brianza“ sú jedinečné. Plátok je na reze homogénny, rubínovočervenej farby a má celistvý a konzistentný vzhľad. Vôňa je jemná a typická, chuť veľmi lahodná a nikdy kyslá.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Požadované vlastnosti výrobku CHOP „Salame Brianza“ závisia od podmienok spojených s prostredím a od prírodných a ľudských faktorov.
      Najmä vlastnosti suroviny sú špecifické pre zemepisnú makrooblasť vymedzenú v bode 4 a výroba salámy s CHOP „Salame Brianza“ zhodnocuje podmienky tejto makrooblasti.
      Vlastnosti a prírodné zdroje makrooblasti naozaj pomohli poľnohospodárstvu a chovu k významnému rozvoju a v súčasnosti môžeme konštatovať pozitíva tohto vývoja na hospodársku činnosť v oblasti: rozsiahle oblasti pestovania kukurice a množstvo podnikov na spracovanie obilnín na krmivo určené pre početné chovy ošípaných a hovädzieho dobytka.
      Makrooblasť bola vždy ideálnym zdrojom surovín (kukurica, srvátka) potrebných na kŕmenie ošípaných a ich chov, zemepisné usporiadanie a morfológia provincie Brianza však predstavujú tiež jeden z hlavných faktorov, ktoré umožnili rozvoj typickej výroby ako „Salame Brianza“.
      Pásmo Álp ohraničujúce územie provincie Brianza na severozápade špecificky klimaticky ovplyvňuje celý región Piemonte: prúdenie vzduchu a zrážky filtrujú horské masívy, čím dochádza k vzniku rôznych atmosférických javov, ako je filtrácia vzduchu, teplé zostupujúce vetry, studené vetry (ak vzduch prúdi zo severu namiesto zo západu) a hmly. Všetky uvedené podmienky sú prirodzene ideálnymi faktormi pre dozrievanie výrobku s CHOP „Salame Brianza“ za predpokladu, že za fermentáciou začínajúcou počas zrenia stojí kompletná mikrobiálna flóra prítomná v prostredí spracovania a dozrievania výrobkov, pričom mikrobiálna flóra je sama o sebe závislá od vlastností prostredia (teplota, vlhkosť atď.) oblasti.

         Odkaz na uverejnenie špecifikácie

      [Článok 5 ods. 7 nariadenia Rady (ES) č. 510/2006]
      Správne orgány začali vnútroštátne námietkové konanie uverejnením žiadosti o zmenu chráneného označenia pôvodu „Salame Brianza“ v Úradnom vestníku Talianskej republiky č. 8 z 10. januára 2008.
      Úplné znenie špecifikácie chráneného označenia pôvodu „Salame Brianza“ je dostupné:

                  —

                  na webovej stránke:
                  http://www.politicheagricole.it/flex/cm/pages/ServeBLOB.php/L/IT/IDPagina/3335
                  alebo

                  —

                  priamo na webovej stránke ministerstva pre poľnohospodárske, potravinárske a lesnícke politiky (www.politicheagricole.it) kliknutím na „Qualità e sicurezza“ [Kvalita a bezpečnosť] (v pravom hornom rohu obrazovky) a potom na „Disciplinari di Produzione all’esame dell’UE“.

         (1)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Komisie (EÚ) č. 61/2012 z  24. januára 2012 , ktorým sa mení a dopĺňa nariadenie (ES) č. 891/2009, pokiaľ ide o správu koncesného cukru CXL

text:
               25.1.2012

               SK

               Úradný vestník Európskej únie

               L 22/8

         VYKONÁVACIE NARIADENIE KOMISIE (EÚ) č. 61/2012
   z 24. januára 2012,
   ktorým sa mení a dopĺňa nariadenie (ES) č. 891/2009, pokiaľ ide o správu koncesného cukru CXL
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1, článok 148 a článok 156 v spojení s jeho článkom 4,
   keďže:

               (1)

               V článku 7 ods. 4 nariadenia Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (2), sa ustanovuje, že pokiaľ ide o koncesný cukor CXL s poradovými číslami 09.4317, 09.4318, 09.4319 a 09.4321 (konkrétne krajiny) a o cukor z Balkánu, k žiadostiam o dovozné povolenie sa prikladá originál vývozného povolenia.

               (2)

               V prípade koncesného cukru CXL s poradovým číslom 09.4320 (akákoľvek tretia krajina) sa predloženie vývozného povolenia nevyžaduje.

               (3)

               Prostredníctvom zjednodušenia administratívnych požiadaviek týkajúcich sa prístupu ku koncesnému cukru CXL na dovoz do Únie tak, že sa odstráni požiadavka predkladať vývozné povolenie v prípade koncesií určitých krajín, je možné podporiť hospodársku súťaž medzi hospodárskymi subjektmi a zabezpečiť plynulejšie fungovanie trhu. Keďže prepustenie do voľného obehu bude naďalej podliehať predloženiu osvedčenia o pôvode, toto zjednodušenie sa dá dosiahnuť bez toho, aby bola dotknutá možnosť členských štátov prijať potrebné opatrenia, aby sa ubezpečili, že operácie sa uskutočnili náležitým spôsobom.

               (4)

               S cieľom zabezpečiť hladký prechod na zjednodušené administratívne požiadavky je vhodné ustanoviť, aby sa ich uplatňovanie odložilo na 1. február 2012.

               (5)

               Nariadenie (ES) č. 891/2009 by sa preto malo zodpovedajúcim spôsobom zmeniť a doplniť.

               (6)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil jeho predseda,

         PRIJALA TOTO NARIADENIE:
   Článok 1
   V článku 7 nariadenia (ES) č. 891/2009 sa odsek 4 nahrádza takto:

      „4.   Pokiaľ ide o cukor z Balkánu, k žiadostiam o dovozné povolenie sa prikladá originál vývozného povolenia v súlade so vzorom v prílohe II, ktorý vydali príslušné orgány príslušnej tretej krajiny. Množstvo uvedené v žiadosti o dovozné povolenie nesmie prevýšiť množstvo uvedené na vývozných povoleniach.“

   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. februára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 254, 26.9.2009, s. 82.


title: Vykonávacie nariadenie Komisie (EÚ) č. 684/2011 z  15. júla 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               16.7.2011

               SK

               Úradný vestník Európskej únie

               L 187/20

         VYKONÁVACIE NARIADENIE KOMISIE (EÚ) č. 684/2011
   z 15. júla 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 16. júla 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júla 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  45,6

                  ZZ

                  33,4

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  TR

                  110,8

                  ZZ

                  67,9

                  0805 50 10

                  AR

                  62,1

                  TR

                  64,0

                  UY

                  68,5

                  ZA

                  71,8

                  ZZ

                  66,6

                  0808 10 80

                  AR

                  91,7

                  BR

                  78,2

                  CA

                  106,0

                  CL

                  91,2

                  CN

                  75,6

                  EC

                  60,7

                  NZ

                  119,1

                  US

                  181,5

                  ZA

                  96,6

                  ZZ

                  100,1

                  0808 20 50

                  AR

                  140,6

                  CL

                  107,9

                  CN

                  46,2

                  NZ

                  118,4

                  ZA

                  103,6

                  ZZ

                  103,3

                  0809 10 00

                  AR

                  75,0

                  TR

                  222,9

                  XS

                  138,6

                  ZZ

                  145,5

                  0809 20 95

                  TR

                  309,1

                  ZZ

                  309,1

                  0809 40 05

                  BA

                  56,1

                  EC

                  75,9

                  ZZ

                  66,0

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.